

### Hospodárska a sociálna rada

### Slovenskej republiky

Ján Richter

predseda

## Bratislava 25.4.2017

Číslo: 18729/2017

#### Z Á Z N A M

**zo zasadnutia mimoriadneho Predsedníctva Hospodárskej a sociálnej rady Slovenskej republiky konaného dňa 25.4.2017**

Miesto konania : Ministerstvo práce, sociálnych vecí a rodiny SR

Prítomní : podľa prezenčnej listiny

Rokovanie viedol : Ján Richter, predseda HSR SR

Predseda rady privítal členov Predsedníctva HSR SR a poďakoval im za prijatie pozvania na mimoriadne rokovanie. V záujme zachovania dobrého sociálneho dialógu informoval o 7 okruhoch, na ktoré by si chcel vypočuť názor všetkých sociálnych partnerov. Ide o:

1. Otcovská dovolenka – 10 dní po narodení
2. Inzerát + výška platu
3. Aktivity zamestnancov, zamestnávateľov
4. Príplatky – soboty, nedele, sviatky
5. Minimálna mzda
6. Mobilita – dochádzanie, presťahovanie
7. 13. plat

MPSVR SR nemalo v Pláne legislatívnych úloh vlády na rok 2017 otvárať Zákonník práce v súčasnej politickej situácii to bude asi nevyhnutné.

Za AZZZ SR sa k témam vyjadril pán Machunka, ktorý uviedol, že zástupcovia zamestnancov a zamestnávateľov nevedia dohodnúť znenie pracovnej legislatívy bez zásahu politických strán, kde by mal existovať vyvážený stav. Kritizoval neustále zmeny v legislatíve. Návrhy vníma ako negatívny nápad pre nízke politické preferencie.

**Inzeráty** – AZZZ SR odmieta, aby v nich bola zverejňovaná cena práce, lebo zamestnávateľ môže ponúkať aj iné benefity, ako je výška mzdy (pracovať doma za nižšie mzdu)

**13. plat** – návrh nemá vyčíslené dopady, tento návrh je prejavom  národohospodárskej nezodpovednosti

**Zvýšenie príplatku za prácu nadčas** – bez vyčíslenia dopadov na štátny rozpočet sa problémy napr. v zdravotníctve prehĺbia, priemysel sa nedokáže pripraviť na obdobie recesie, netreba nastavovať podmienky na súčasný stav

**Otcovská dovolenka** – bez nároku na plat

**Mobilita pracovnej sily** – dovezení zamestnanci musia mať rovnaké podmienky ako domáci, obmedzovanie je na úkor hospodárskeho rastu, v tejto oblasti je možná dohoda. Ostatné návrhy AZZZ SR vníma ako nešťastný marketing

Za RÚZ sa k témam vyjadril pán Sirota, ktorý uviedol, že uvedené vníma, kto bude lídrom navrhnutých legislatívnych zmien. Skonštatoval, že prichádza k zhoršeniu podnikateľského prostredia.

**Mobilita pracovnej sily** – RÚZ ju chápe ako zmysluplnú, treba začať korigovať postoje k dovozu pracovnej sily. Nech sa budú spúšťať akékoľvek programy nedokážu riešiť nedostatok pracovnej sily

**13. plat** – je nezmyslom, ktorý poškodí národohospodársku zodpovednosť, upozornil na otváranie Pandorinej skrinky. Položil otázku prečo sa nezačnú prioritne riešiť témy, ktoré tlačia zamestnávateľov a nie otvárať otázky pracovnoprávnych vzťahov

Za ZMOS sa k témam vyjadril pán Turčány

**Mobilita pracovnej sily** – by sa stretla s podporou s prepojením aj na nájomné bývanie

**Príplatky** – procesy vo verejnej a štátnej službe bežia, treba hľadať cestu a zosúladiť aj s inými právnymi normami

**13. plat** – asi nie

Zákonník práce, by mal riešiť podmienky pre všetkých a nie výnimky pre niektoré sektory (školstvo).

Za KOZ SR sa k témam vyjadrila pani Uhlerová

**13. plat** – KOZ SR víta, ide o zlepšenie ohodnotenia zamestnanca. KOZ SR by uprednostnila zvýšenie nezdaniteľnej časti základu dane pred 13. platom, čo je otázka na diskusiu.

**Príplatky** – KOZ SR víta a podporuje, bola to aj ich snaha, aby sa doplácali nadčasy, soboty, nedele a sviatky

**Otcovská dovolenka** – ako pomôže matke 10dňová??? Zamerať sa treba radšej na uľahčenie návratu rodiča na trh práce, existujú diskriminujúce ťahy voči matkám vracajúcim sa po materskej a rodičovskej dovolenke sú chápané ako znevýhodnení zamestnanci

**Inzeráty** – KOZ SR podporuje zverejňovanie platov, preniesť konkurenčný boj na zamestnávateľov- najlepší plat = najlepší zamestnanec

**Mobilita pracovnej sily z 3.krajín** – pri 250 tisíc uchádzačov o zamestnancov nie je dôvod na dovoz lacnej pracovnej sily. Ak je to nevyhnutné, tak za podmienok, aké majú kmeňoví alebo domáci zamestnanci

**Minimálna mzda** – KOZ SR zverejnila výšku na rok 2018 a čaká na reakciu zamestnávateľov

Zákonník práce okrem príplatkov by sa malo riešiť ustanovenie týkajúce sa vysokých škôl, ktoré neplatí pre základné školy a stredné školy a určuje prácu na dobu určitá maximálne na 2 roky. Zmeny treba urobiť v nadväznosti na zákon o vysokých školách a zákon o SAV, čo by bol efektívny nástroj, aby sa situácia v školstve zlepšila.

Predseda rady pán Richter zhrnul, že k dohode by sme mohli dospieť **pri mobilite pracovnej sily. Pri minimálnej mzde** rešpektuje zatiaľ dohodu sociálnych partnerov. Až pri nedohode je rad na vládnej strane, prezentoval záujem o vyššie zvýšenie minimálnej mzdy. Pán Sirota k minimálnej mzde uviedol, aby sa vláda zdržala k výške minimálnej mzdy, lebo potom rokovania odborárov a zamestnávateľov sú zbytočné, ak sa príjme politické rozhodnutie. Podľa pána Sirotu v PVV je uvedené, že minimálna mzda do konca volebného obdobia má presiahnuť 500€ a nie v polovici volebného obdobia. Zamestnávatelia vnímajú tlak na zvýšenie minimálnej mzdy politicky a nie ekonomicky. Ak vládna strana urobí politické rozhodnutie, musí si zobrať na seba riziko, ktoré môže nastať o rok o dva, zvýšením nezamestnanosti.

**Mobilita pracovnej sily**– vládna strana má záujem riešiť nedostatok pracovnej sily v prvom rade cez evidovaných nezamestnaných, ideme aj do osád s ľuďmi chceme začať pracovať, riešime aj 12 znevýhodnených okresov – aktivačné vzdelávanie, projekt pre personálne agentúry, treba komunikovať regulovane, cielene... Pán Sirota uviedol, že agentúry nie sú jediné na dovoz pracovnej sily, treba vytvoriť podmienky pre firmy, aby si dokázali pracovnú silu doviezť sami. Treba urobiť konkrétne kroky a nie konštatovať, že Ústredie práce je pripravené riešiť problémy.

Predseda rady pán Richter zopakoval kde je reálna potreba pracovnej sily, sme pripravení tento problém riešiť. Pán Machunka uviedol, že treba aby bolo pôsobenie úradov práce aktívnejšie, najmä s väčšími zamestnávateľmi, potom bude dobrá spolupráca. Zdôraznil, že nikto za zamestnávateľov nepodporuje sociálny dumping.

**Inzerát** – pán Richter uviedol, že zverejňovať výšku mzdy mu je sympatické. Rakúsko nemá minimálnu mzdu, preto je pragmatické uviesť výšku mzdy. Podľa Richtera, by seriózny zamestnávateľ mohol zverejniť výšku mzdy.

**Otcovská dovolenka** – dnes má otec nárok a právo, ale nemá to platené. Pán Richter uviedol, že pre rodinnú politiku je to na mieste.

**Príplatky** – je vôľa otvoriť

Za KOZ SR pani Uhlerová uviedla, že všetkých 7 návrhov spolu súvisí. Ak máme disponibilnú pracovnú silu na úradoch práce prečo treba dovážať pracovnú silu z 3. krajín? Prečo máme odliv pracovnej sily do zahraničia? Súvisí to z ohodnotením pracovnej sily, s čím súvisí rast minimálnej mzdy, ak nebude pracovník zaplatený – nezostane.

Za AZZZ SR pán Machunka uviedol, že uvedené témy, musí posúdiť Prezídium AZZZ SR. Do úvahy prichádza celé spektrum názorov od zásadného nesúhlasu až po ochotu sa dohodnúť. Pán Machunka uviedol jasné nie 13. platu aj keď ho vo vlastnej firme vypláca, ale treba zvážiť dopady a celospoločenské súvislosti.

Za RÚZ pán Sirota uviedol, že ak MPSVR SR cíti potrebu uchopiť témy do rúk a chce podporu od zamestnávateľov, sú pripravení za RÚZ na uvedené témy diskutovať. Ak doplníte opatrenia pre podnikateľské prostredie – zníženie odvodového zaťaženia, v uvedenom prípade vie zaujať RÚZ kompromisný postoj.

**Záver:**

**Predseda rady pán Richter konštatoval, že sme otvorili viaceré témy, ku ktorým diskusia nie je ukončená a nevylučuje opätovné stretnutie sociálnych partnerov k nim. Očakáva riadny vyjednávací proces a nie vojnu. K Zákonníku práce, by sa mali sociálni partneri minimálne vypočuť.**

Zapísala: Andrea Strečková

Za vládu

**Ján R I C H T E R**

predseda rady ................................

Za odbory

**Monika U H L E R O V Á**

viceprezidentka KOZ SR

podpredsedníčka rady ..............................

Za zamestnávateľov

**Rastislav M A C H U N K A**

viceprezident AZZZZ SR ................................

**Luboš S I R O T A**

1.viceprezident RÚZ ...............................

**Jozef T U R Č Á N Y**

výkonný podpredseda ZMOS ...............................